**BURSA SHQIPTARE E ENERGJISË ELEKTRIKE - ALPEX SH.A – Dega në Kosovë**

**.**

Prishtinë, më 27.08.2024

**FORMULAR PËR SHPALLJEN E POZICIONIT VAKANT TË PUNËS**

Mbështetur në Kodin e Punës, aktet ligjore dhe nënligjore të dala në zbatim të tij, si dhe në Manualin e Burimeve Njerëzore, ALPEX SHA njofton për shpalljen e 1 (një) vendi vakant të punës në pozicionin e:

**TITULLI I POZICIONIT: Specialist Ekspert i Klerimit dhe Financës**

**DREJTORIA/SEKTORI: Dega në Kosovë**

**QËLLIMI I POZICIONIT:** Mbikëqyr trajtimin korrekt dhe efikas të veprimtarisë së Degës për çështje të klerimit, shlyerjes, të menaxhimit të riskut si edhe aspektet administruese të Degës për çështjet që ndërlidhen me financën dhe kontabilitetin ndaj ALPEX-it.

**DETYRAT DHE PËRGJEGJËSITË:**

1. Siguron zbatimin e politikave dhe procedurave në çështjet e menaxhimit financiar, menaxhimit të riskut, pajtueshmërisë, auditimit të brendshëm dhe sigurisë së informacionit.
2. Përgatit të dhënat për faturimin dhe siguron të gjitha informacionet e nevojshme për lëshimin e faturave duke i venë në dispozicion të Anëtareve të Bursës dhe Klerimit që janë përgjegjës për shlyerjen e tyre.
3. Llogarit të drejtat dhe detyrimet për Anëtarët e Bursës dhe Anëtarët e Klerimit (Shumën e shlyerjes, Tarifat, Taksat).
4. Është linja e parë e komunikimit me Anëtarët e Klerimit dhe Bankën për Shlyerje në tregun e Kosovës duke menaxhuar kërkesat e tyre dhe ndihmuar në zgjidhjen e problemeve.
5. Linja e parë e mbështetjes për Anëtarët e Bursës në tregun e Kosovës e ALPEX për tregun e Kosovës për të gjitha çështjet e lidhura me klerimin, shlyerjen dhe menaxhimin e riskut

**KRITERET QË DUHET TË PLOTËSOJNË KANDIDATËT (KUALIFIKIMET):**

Arsimi i kërkuar: Arsim i lartë-ekonomi, me profil financë, kontabilitet .

Përvoja e kërkuar e punës: Jo më pak se 4 (katër) vite eksperiencë në profesionin për të cilin është diplomuar. Përbën avantazh eksperienca në sektorin e energjisë elektrike.

Kandidatët e interesuar për pozicionin vakant duhet të paraqesin dokumentet si më poshtë:

* Formularin e aplikimit (Formulari 2)
* CV e detajuar
* Letër reference nga punëdhënësi i mëparshëm
* Letër Interesi

Dokumentacioni i kërkuar të paraqitet brenda datës 05/09/2024 ora 16:00 pranë ALPEX SHA-Dega në Kosovë:

Në adresën: Rr. Ali Pashe Tepelena kati i II-te Nr.1 , VIP TOWER,  10000 Prishtine, Kosovë

ose

Në adresën e email: info@alpex.al